CSS เผยผลงานไตรมาส 2 พลิกกำไร 21 ลบ. หลังค่าใช้จ่ายลด-รับรู้กำไรบ.ร่วม
CSS เผยผลงานไตรมาส 2 พลิกกำไร 21 ลบ. จากช่วงเดียวกันเมื่อปีก่อนขาดทุน 5 ลบ. หลังค่าใช้จ่ายลด-รับรู้กำไรบ.ร่วม ขณะที่งวด 6 เดือน กำไรเพิ่มขึ้น 346% มาที่ 58 ลบ. จากช่วงเดียวกันเมื่อปีก่อนมีกำไร 13 ลบ.
14 ส.ค. 2563

บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าวพลิกมีกำไร เนื่องจากค่าใช้จ่ายในการขายและบริหารเท่ากับ 97 ล้านบาท ลดลง 28 ล้านบาท เมื่อเทียบกับไตรมาสเดียวกันเมื่อปีก่อน อีกทั้ง บริษัทรับรู้ส่วนแบ่งผลกำไรจากเงินลงทุนในบริษัทร่วมเป็นจำนวน 20 ล้านบาท
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 อัตราจ่ายเป็นเงินสด (บาทต่อหุ้น) 0.03 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 28 ส.ค. 2563 และกำหนดจ่ายเงินปันผลในวันที่ 11 ก.ย. 2563